《陈山龙君祠迎享送神曲》
宋代·龚颐正

海波渊沦兮海山巃嵷，其下潜通兮君之宫。
时思其母兮来舂容，菖叶生兮杏蔕融。
君之来兮雷隆隆，雨我田兮秋芃芃，
我之怀兮无初终。

作者简介：宋处州遂昌人，字养正。本名敦颐。光宗受禅，改今名。龚原曾孙。宁宗嘉泰元年赐进士出身。历实录院检讨官，预修孝宗、光宗实录。迁秘书丞卒。博通史学。有《芥隐笔记》、《续释常谈》、《中兴忠义录》等。